
REZUMAT 


Articolul de față constituie o cercetare de sinteză asupra școlilor de muzică psaltică din 
Bucureștiul secolului al XIX-lea, cu prezentarea programelor și orientărilor didactice care au 
marcat cântarea monodică de strană din capitala Valahiei. Totodată, lucrarea încearcă să 
reliefeze, pe baza documentelor inedite de arhivă, personalităţile muzicale și ecleziastice 
care au desăvârșit predarea acestei arte în perioada de început a modernizării societăţii 
românești. 


Cuvinte cheie: muzică psaltică, școli de cântăreţi, cântare de strană, notație hrisantică, cărți 
de psaltichie 

Argument 


Secolul al XIX-lea aduce o mutație esenţială în evoluţia culturii muzicale 
de tradiţie bizantină: răspândirea tiparului face ca circulația creaţiilor psalților să 
fie mult mai ușoară iar școlile veacurilor al XVI-lea — al XVIII-lea, rămase izolate și 
circumscrise spaţiului lor geografic, să se contopească într-o unică şcoală, cea 
naţională. Activitatea didactică, componistică şi interpretativă iese din cadrul izolat 
şi se instituționalizează în şcolile de muzică bisericească mai întâi şi apoi în 
seminariile preoțești, devenind un important vehicul al culturii naţionale. Era un 
proces și o mutație ce caracteriza întreaga creaţie artistică a timpului, de a 
împământeni cultura acumulată prin asimilare şi de a-i imprima o puternică pecete 
naţională. În cazul muzicii bisericești un loc important în această schimbare 
proprie secolului al XIX-lea l-a avut reforma hrisantică începută la Constantinopol 
prin efortul urmașilor lui Gheorghe Cretanul, Hrisant de Madyt, Grigorie Levitul și 
Hurmuz Hartofilaxul şi ajunsă în Ţările Române la începutul veacului al XIX-lea 
prin Petru Efesiul. Reforma sau noul sistem muzical s-a impus foarte repede, în 
lumea ortodoxă găsindu-și adepţi în Ţările Române; marii protopsalți s-au adaptat 
cu toată convingerea la sistemul muzical mai simplificat, chiar dacă acesta rupea cu 
stilul de cântare vechi bizantin.! 

Studiul de față încearcă să sistematizeze informaţiile despre acest 
domeniu, contextualizându-le și completându-le cu date noi, inedite, oferite de 
documentele conservate în Arhivele Naţionale din Bucureşti. 


1. Muzica de tradiţie bizantină în secolul al XIX-lea — mutații și direcţii 

În Principate, reforma este rapid preluată, domnitorul Ţării Româneşti, 
Caragea Vodă, numește la 15 mai 1816 trei epitropi care să se îngrijească de bunul 
mers al școlii nou-înființate la Constantinopol, iar în 1817 deschide oficial o şcoală 
pentru deprinderea sistimei celei noi, pe lângă Biserica Sf. Nicolae-Şelari din 
București, numindu-l profesor pe Petru Efesiul, care se „desăvârşise la Școala de la 
Constantinopol”?. Prin el s-a format prima generaţie de psalţi cunoscători ai noii 
teorii muzicale, s-au pus bazele primei tipografii de muzică psaltică din Orient, și 


1 O prezentare sintetică și limpede a diferenţelor stilistice aduse de reforma hrisantică, pe care am 
urmat-o în acest loc, la Titus Moisescu, „Muzica bizantină în Evul Mediu românesc. Schița unei 
eventuale istorii a acestei străvechi arte” în „Memoriile comisiei de folclor”, tom VI/1992, Editura 
Academiei, București, 1995, pp. 65-66. 

? Nicolae M. Popescu, Viaţa și activitatea dascălului de cântări Macarie Ieromonahul, f.e., Bucureşti, 1908, p. 
19. 

tot el trudea zi și noapte la tălmăcirea cântărilor pe noul sistem muzical (păstrând 
textul lor în limba greacă) și mai apoi la tipărirea lor. Într-un studiu dedicat lui 
Macarie leromonahul, Nicolae M. Popescu, spunea despre Petre Efesiu că „deşi 
străin, nu se gândea când lucra decât la iubitorii de muzică patrioţi”!, fiind unul 
dintre cei care „ne-au adus multe foloase”3; prin el s-a răspândit la noi noua notație 
muzicală, prin el s-a inventat tiparul de psaltichie și „un ucenic al lui va fi acela 
care va izgoni muzica grecească din biserica noastră” .3 

Prin opera de adaptare, traducere şi românire a cântărilor bisericeşti, 
psalții din prima jumătate a secolului al XIX-lea au creat mediul necesar afirmării 
melosului psaltic autohton pe care cântăreții și profesorii de muzică bisericească îl 
vor promova pe parcursul întregului secol, constribuind astfel la apariția și 
afirmarea şcolii naţionale de muzică bisericească. Aceştia sunt „distinşii profesori 
şi marii compositori de musică carii au împodobit servicul liturgic al Bisericii 
Române, prin composiţiunile și cântările lor musicale. Ei au tot dreptul la 
recunoştinţa nostră; de ore-ce, nu numai că au curăţit cântările bisericeşti de tot ce 
aveau strein; dar au pus melodiile pe românește şi le-au acomodat cu genul și 
gustul de cântare al poporului român” cum scria vicarul Sfintei Mitropolii a 
Ungro-Vlahiei, Nifon Ploeşteanu, la 1902.4 

Biserica Ortodoxă Română însăși a luptat pentru promovarea culturii 
autohtone pe mai multe planuri. Din punct de vedere muzical, odată cu 
introducerea reformei hrisantice în Ţara Românească, Moldova și o parte din 
Transilvania, s-au implicat în organizarea învățământului psaltic în limba română, 
stimulând-i constant și aplicat dezvoltarea. Şcolile de psaltichie înființate în oraşele 
mai mari, la mitropolii, episcopii, mănăstiri, au dus la formarea psalţilor care prin 
activitatea componistică, interpretativă sau de traducere și românire a cântărilor, 
prin arta caligrafierii manuscriselor și ştiinţa editorială, au pus bazele școlii 
naționale de psaltichie. Scopul acesteia era - concluzionează părintele Alexie 
Buzera, în studiul său dedicat culturii noastre muzicale în secolul al XIX-lea — de a 
împlini idealurile pentru care au militat psalții și protopsalţii secolelor precedente, 
de promovare a cântării bisericești în limba română, de evidenţiere a ethosului 
autohton și de dezvoltare a culturii muzicale de tradiție bizantină”. 

La stăruințele Mitropolitului Nectarie se înființează în anul 1813, din 
dispoziția Domnului Ţării Româneşti, Caragea Vodă, o școală de musichie la care a 


1 Idem, ibidem. 

2 Idem, ibidem. 

3 Idem, ibidem. 

4 Nifon N. Ploeșteanu, op. cit., p. 76. 

5 Alexie Al. Buzera, Cultura muzicală românească de tradiție bizantină din sec. al XIX-lea, Fundația Scrisul 
Românesc, Craiova, 1999.pp. 342-344. 

fost numit „să paradosească meșteșugul musicei la cei ce vor voi a-l învăţa, 
dascălul musicos, Gherasie leromonahul”!. Școala care se înființa „fiind lipsă de 
cântăreți trebuincioşi pentru aceleași Dumnezeieşti slujbe”, a funcționat în „două 
odăi ale Școalei ot Sfeti Sava”, dascălul Gherasie fiind plătit „cu leafă din venitul 
şcoalelor pe lună protaleri 250, fără a se lua vreo plată de la ucenici”.2 Deoarece 
cursurile aveau loc la Sfântul Sava și nu la Mitropolie, menţionează muzicologul 
Octavian-Lazăr Cosma, înseamnă că Gherasie, „dascăl musicos”, continuă opera 
didactică începută la Sfântul Sava, la sfârșitul secolului trecut, de Mihalache 
Protopsaltul?. Însă, din lipsă de fonduri, şcoala se desființează în anul următor, în 
august 1814. 

Ca urmare a legăturilor cu Patriarhia din Constantinopol și cu Muntele 
Athos, Ţările Române s-au înscris printre cele dintâi care au adoptat noua notație. 
Domnitorul loan Caragea, răspunzând cererii de ajutor din partea Patriarhului 
Chiril, a susținut moral şi material școala înființată în anul 1815 la Constantinopol 
pentru aplicarea reformei, mai mult, la 15 mai 1816, el i-a desemnat pe Iosif, 
episcopul Argeșului, loan Moshu și Polizache Dimitriu să se ocupe de buna ei 
funcţionare. De aceea, ipoteza trimiterii unor tineri români la Constantinopol 
pentru studierea noii notații este plauzibilă dar, la Bucureşti, reforma a ajuns prin 
grecul Petru Efesiul. 

Caracterul autohton al muzicii bisericeşti este evidenţiat de Macarie 
Ieromonahul în prefața Irmologhionului — Catavasier tipărit la Viena în anul 1823, 
când se referă la disprețul grecilor față de cântăreții români care „nu iaste nimic, 
cântă vlahica”5. Macarie este, fără îndoială, cel care se înscrie în istoria muzicii 
psaltice româneşti ca fiind „cel mai desăvârşit tălmăcitor al cântărilor eclesiasitce”s, 
o spun toți biografii lui. Deși tălmăcise şi compusese cântări în sistima veche, 
cucuzeliană („că şi pe sistima veche nu puţine cărți în limba noastră am prefăcutu 
şi cântări am alcătuitu”7 mărturiseşte el), o dată cu adoptarea reformei le transcrie 
şi adaptează noului sistem, şi aceasta pentru că era conștient de faptul că se simţea 
nevoia unui repertoriu eclesiastic „intradus” în „sistima noao și în limba graiului 
nostru”. În acest fel înțelegea Macarie să reformeze cântarea psaltică, unind cele 
două deziderate ale momentului: simplificarea și limpezirea cântării şi imprimarea 


1 Idem, ibidem. 

2 Vasile A. Urechia, Istoria Școalelor de la 1800 — 1864, tom IV, Imprimeria Statului, București, 1901, pp. 
201 — 202. 

3 Octavian Lazăr Cosma, op. cit., pp. 62-63. 

4 Octavian Lazăr Cosma, op. cit., p. 75. 

5 Macarie Ieromonahul, Irmmologion sau Catavasieru...., p. X. 

6 Idem, ibidem. 

7 Idem, ibidem. 

8 Idem, ibidem. 

unui specific naţional; în formă și conţinut cântarea bizantină trebuia să fie una 
nouă. De aceea, mitropolitul Dionisie Lupu îl însărcinează cu realizarea unei opere 
de mare importanţă pe plan naţional. Românirea cântărilor psaltice este în cele din 
urmă un proces tehnic de o mare complexitate, plecând de la original el crează o 
linie melodică ce se derulează firesc, adaptând-o textului muzical românesc, 
cuvântului cu toate nuanțele sale, ţinând de conţinut, expresivitate, metrică. Atent 
mereu la cuvânt, Macarie intervine operând creator în incipitul sau interiorul 
frazelor pe care uneori le scurtează, alteori le lungește după nevoile concrete, 
obținând o nouă lucrare, oarecum modificată, în care specificului bizantin i se 
adaugă, contopindu-i-se, cel autohton. Putem concluziona astfel — împreună cu 
muzicologul Gheorghe C. Ionescu în studiul dedicat operei de românire a lui 
Macarie Ieromonahul - că Macarie era preocupat în acţiunea de românire a 
cântărilor de corespondenţa cât mai fidelă între textul românesc și muzica realizată 
în așa fel încât lucrarea să capete o nouă identitate, o nouă personalitate, izvorâtă 
din colaborarea compozitor-tălmăcitor care să răspundă exigenţelor unei opere de 
artă.| 

Sigur, fenomenul este mult mai complex și are o istorie îndelungată pe care 
şi opera lui Macarie se sprijină; de la Filotei sin Agăi Jipei și până la Macarie 
Ieromonahul, timp de mai bine de un secol, o seamă de muzicieni - 
psalți-compozitori, copiști, dascăli, cântăreți - au contribuit în felul lor la 
românirea cântărilor bisericești. Între aceştia Şerban pevețul -— ucenic a lui Filothei 
şi protopsalt al bisericii Curtea Domnească, tălmăcitor, psalt și compozitor 
înzestrat -Ioan sin Radului Duma Braşoveanu — de la care se păstrează o Psaltichie 
românească, încheiată în 1751, de fapt o copie a Psaltichiei lui Filothei — Constantin 
ftori psalt, autor caligraf a unui Antologhion, copie a unor cântări din Psaltichia lui 
Filothei. Un nume care se impune în acest proces este cel al lui Mihalache 
Moldovlahul „dascăl de musichie la școala de la Sf. Sava, cel care pe la anii 1784- 
1786 tălmăcește un Anastasimatar menţionat de Anton Pann în prefața Bazului 
teoretic?. Mihalache face un important pas înainte față de Filotei intervenind în 
tratarea partiturii în mod creativ, reuşind să dea o formă muzicală cuvintelor 
românești. l-au urmat Naum Râmniceanu, de la care ne-a rămas un Antologhion ce 
cuprinde în traducere românească o Propedie şi mai multe cântări reproduse din 


1 Gheorghe C. Ionescu, „Macarie Ieromonahul și opera de românire a cântărilor psaltice”, în Studii de 
muzicologie şi bizantinologie, f.e., Bucureşti, 1997, pp. 65-66. 

2 Despre Mihalache Moldoveanu, Mihalache Moldovlahul sau Mihalache „Cântărețul celor 40 de 
mucenici” o menţiune la Sebastian Barbu-Bucur, Cultura muzicală... , p. 109. Dacă Mihalache 
Moldovlahul se dovedeşte a fi același cu Mihalache Eftimivici, opinează Sebastian Barbu-Bucur, atunci 
Anastasimatarul lui se păstrează în două mansucrise copii (BAR mss. rom. nr. 578 și 551). A se vedea pe 
larg, Sebastian Barbu Bucur, „Protopsaltul Mihalache Moldovlahul” (1), Muzica, an XVIII, nr. 3/2007, pp, 
113-120. 

Psaltirea lui Filothei, Iosif Monahul, protopsaltul Mănăstirii Neamţ şi Ioniță Pralea 
Moldoveanul, primul traducător în versuri ritmate al Prohodului Domnului și al 
Prohodului Maicii Domnului (1810). Macarie, conştient de valoarea acestor înaintași 
şi de rolul lor, nota în prefața Irmologhionului său: 


„Mulţi din psalţii cei desăvârșiţi din neamul nostru s-au arătat cu râvnă în 
vremi, ca să facă câte ceva în limba noastră, precum fericitul întru pomenire 
Arsenie Ieromonahul Cozianul, Calist protopsaltul sântei Mitropolii a 
Bucurescilor și Șerban protopsaltul Curţii Domnesci, carii nu numai 
Anastasimatarul Melos, cheruvicele, pricesnele toate, catavasiele, irmoasele 
toate și altele, dar și partea cea mai multă a papadichiei (cântările puse pe 
semne) o au prefăut românesce cu toată desăvârșita alcătuire, minunaţi 
dascăli și alcătuitori ai vremii lor, stând, în cea veche musichie. Însă una 
pentru greutatea și alta pentru zavistia celor ce nu pot să vadă sporirea și să 
audă pre acestea în limba graiului nostru, d'împreună cu mortea lor au perit 
și ostenelile lor.”!. 


2. Școli 


Activitatea școlii de psaltichie de la Bucureşti continuă tradiția formată în 
secolele precedente, începând cu Filotei Jipa, cu Șărban Protopsaltul Ţării 
Româneşti, Constantin şi Mihalache Moldovlahul, şi întărită apoi de cei pe îi vom 
aminti mai jos şi care au ridicat-o pe noi trepte. După unirea Principatelor din 1859 
şi mai apoi Marea Unire din 1918, ţelurile școlii de psaltichie din București și le-au 
impropriat și alte școli similare, inclusiv cele din sud-estul Transilvaniei. 

Dar să urmărim, în derularea lor, momentele mai importante ale 
cronologiei școlilor din Bucureşti, în secolul al XIX-lea, pornind de la premiza că 
un tablou al culturii muzicale a acestui veac nu poate fi complet fără această 
dimensiune esenţială a acelui moment de formare a conștiinței naţionale: 
învățământul şi organizarea lui pe noi temeiuri. De la şcolile constituite pe lângă 
biserici sau mitropolii, încă neintegrate unui proces educativ complex, ci orientate 
exclusiv spre cântare, la seminariile preoțești, adevărate școli confesionale, care 
asigură o pregătire teoretică și practică completă, școlile surprinse în acest capitol 
pot constitui o oglindă fidelă a evoluţiei procesului educativ-formativ pe parcursul 
unui secol. 


1 Macarie Ieromonahul, Irmologhion sau catavasieriu...., p. IV. 

2.1. Şcoala de la Biserica Sfântul Nicolae Șelari 

Componenta didactică a procesului de formare în domeniul muzicii 
bisericești a fost reluată, în secolul al XIX-lea, odată cu înființarea școlii de la 
Biserica Sfântul Nicolae-Şelari, unde Petru Efesiul „a desăvârșit destui români și 
streini în sistema cea nuoă”!. Venirea lui Efesiul în Capitala Ţării Românești a 
putut fi determinantă, spun biografii lui, şi de o anume misiune încredințată de 
către Patriarhul Chiril al Constantinopolului, ca răspuns la ajutorul acordat de 
domnitorul român loan Caragea, dar și de dorința implementării noii notații în 
Ţările Române?. 

Petru Efesiul s-a bucurat de sprijinul domnului și a Curţii, care i-au înlesnit 
deschiderea şcolii de la biserica Sfântul Nicolae - Şelari. „Școala domnească de 
muzică psaltică”, cum se mai numea, era susținută de domn care a sprijinit, în 
același timp, și înființarea unei tipografii, prima de acest fel din lumea ortodoxă 
răsăriteană. În anul 1818, Efesiul încheie un contract cu argintarul Serafim 
Hristodul și cu Grigore Razul pentru turnarea în metal a neumelor psaltice, şi 
astfel sunt tipărite în 1820, primele cărți de muzică bisericească: Nzov 
Avaoraoiuarăpiov şi Xúvtouov A0&aorăpiov, în limba greacă, amândouă avându- 
l autor pe Petru Lampadarie. 

Atât școala cât și tipografia au avut un rol foarte important în aplicarea 
reformei: în primul rând a format cei dintâi cunoscători ai notației hrisantice, și 
anume Macarie leromonahul, Anton Pann, Ghelasie Basarabeanul și mulți alții, 
care au promovat-o în etapa imediat următoare. În al doilea rând, profesionalismul 
primilor specialişti formaţi de Petru Efesiul a oferit mitropolitului Dionisie Lupu — 
din momentul când a fost ales în scaunul Ţării Românești — posibilitatea înființării 
primei școli de psaltichie în limba română, și a unei comisii pentru traducerea și 
românirea cântărilor bisericeşti. 

Iniţial, planul lui Efesiul era de a tipări toate cărțile bisericești în noua lui 
tipografie, dar acest lucru „a fost sfărâmat de multe piedici”? între care cheltuielile 
ridicate cu turnarea semnelor și profitul prea mic obţinut din vânzare. Un rol nu 
lipsit de importanţă l-a avut și contextul politic, mișcarea revoluționară de la 1821, 
iar „lovitura definitivă” a fost dată de înființarea unei școli în limba română, la 
Mitropolie.+ În plus Macarie, cel care o va conduce, începe acea acțiune de 
românire a cântării bisericeşti ce i-a fost încredințată prin hotărâre domnească iar 
în 1823 pleacă la Viena unde tipăreşte, în româneşte și în condiţii tipografice mult 


1Anton Pann, Bazul teoretic şi practic al muzicii bisericeşti, „în sa tipografie”, București, 1845, p. XXXII. 

2 Octavian Lazăr Cosma, op. cit., p. 75. 

3 Nicoale M. Popescu, „Notația muzicală a lui Petru Efesiu”, BOR, XXXII, nr. 10, ianuarie 1909, pp. 1191. 
4 Idem, ibidem. 

mai bune, cărţi de strană care „făcură cu totul nefolositoare pe ale lui Efesiu”.! 
Psaltul grec, dezgustat și obosit renunţă la tipografia sa, vinde Mitropoliei ce a mai 
rămas din ea și începe să propovăduiască un nou sistem de notație muzicală, 
sistemul alfabetic. Inventează pentru aceasta un fel de litografie, numită de el 
hartotipie şi îşi răspândeşte noua sistimă. Dar încercarea lui n-a avut ecou căci este 
inferioară notaţiei obișnuite, care avea desigur apanajul vechimii și a mulțimii 
cunoscătorilor. Originalitatea lui Efesiu în propunerea acestei notații e însă 
relativă; notația alfabetică e introdusă la începutul secolului al XIX-lea (ca. 1797- 
1815) de către Agapie Paliermu din Hios, în acea vreme când muzicienii din Orient 
căutau o reformare a propriei notații muzicale propunând o soluție împrumutată 
din Occident, unde notația alfabetică muzicală s-a menţinut chiar şi în secolul al 
XVIII-lea. Încercarea acestui Agapie Paliermu nu reușește la Constantinopol şi vine 
la Bucureşti, unde moare în 1815, un an înainte sosirii lui Efesiu. Acest sistem îl 
împrumută, cu mici modificări, Efesiu, 15 ani mai târziu.? Rolul lui Petru Efesiu, în 
pofida acestei zădărniciri a planurilor sale tipografice, impusă desigur de condiţii 
istorice, obiective, ce ţin în cele din urmă de însăși evoluţia școlii naționale, rămâne 
unul hotărâtor și poate fi rezumat în puţine cuvinte: el e cel care a tipărit primele 
cărți de psaltichie din lume, e cel care a adus, prin şcoala de la Biserica Sf. Nicolae, 
sistima nouă la noi, și nu în ultimul rând a format prima generaţie de cunoscători 
ai ei în spaţiul principatelor dunărene, la rândul lor, viitori dascăli şi personalități 
de seamă ai cântării de tradiţie bizantină. 


2.2. Şcoala de la Mitropolie 

Odată cu înființarea Școlii de la Mitropolie, în anul 1819, cu predare în 
limba română, condusă de Macarie leromonahul, activitatea pedagogic-formativă 
în domeniul muzicii bisericeşti intră într-o nouă etapă. Obiectivele de constituire 
pe baze noi, potrivit unor metodologii elaborate, se vor împleti cu cele de a impune 


1 Ibidem. 

2 Idem, pp. 1197-1198. 

3 Istoria înființării școlii de la Mitropolie începe în 1812 când episcopul Iosif al Argeșului şi Constandie 
al Buzăului adresează o cerere către „Domnia lor Boierii caimacami” prin care se solicita înființarea unei 
şcoli de muzică bisericească și aducerea lui Macarie să paradosească musichia „dândui-se toate cele 
trebuincioase precum și leafă”. Din păcate, fără a se cunoaște cauzele, școala nu a luat ființă dar se 
înfiinţează, în 1813 o şcoală de muzică bisericească la Sf. Sava unde este numit dascăl Gherasie 
Ieromonahul ce funcţionează până în 1814. În anul următor un grup de boieri târgovișteni se adresează 
Eforiei solicitând reînființarea școlii pentru pregătirea „copiilor lor și a celor sărmani” la care să 
funcţioneze și un dascăl care „să paradosească cântarea bisericească”, cerere satisfăcută prin anaforaua 
domnului Caragea la 7 aprilie 1815. Când Dionisie Lupu este ales mitropolit al Țării Româneşti, în 1919, 
înființează în cadrul Mitropoliei o școală de muzică psaltică „pre graiul limbii noastre”, numindu-l pe 
Macarie dascăl și conducător al acesteia. Constantin Erbiceanu, „Material pentru istoria învățământului 
la Români”, în BOR an XVI, nr. 2, mai 1892, pp. 116-117. 

o identitate naţională şi un conţinut specific direcțiilor teoretice şi practice pe care 
le va urma. 

Dascălul de psaltichie, tălmăcitorul şi reformatorul cântărilor bisericești 
bizantine se dovedeşte a fi în acest caz şi un desvârşit organizator şi îndrumător al 
învățământului muzical ecleziastic în ţara noastră. A urmări biografia lui Macarie 
Ieromonahul şi activitatea lui ca dascăl și epistat oferă indirect tabloul 
învățământului muzical românesc la începuturile secolului al XIX-lea.! 

Într-o scrisoare trimisă de Macarie din Pesta, în anul 1821, în care face 
elogiul neamului românesc „lăcuitori în Ţara Românească, în Moldova, în Ardeal, 
în Banat, în Ţara Ungurească și în Machidonia”?, şi tradiţiilor sale istorice şi 
culturale, referindu-se la învățământ el spune: 


„Kirio Kir Dionisie, cu iubire de neam și de patrie înfocat fiind pornit [...] au 
binevoit de au sistisit și școală de musichie românească, în carea să poată 
învăța ucenicii patrioţi această sistimă a psaltichiei pre graiul patrioticesc, 
rânduindu-ne pre noi ca să prefacem și să alcătuim cu cuvinte românești toată 
sistima aceasta și să o paradosim”$. 


Organizând școala, în care studiul muzicii psaltice şi a cântărilor se făcea 
în limba română, Macarie va funcționa efectiv, în această primă etapă, până în 
primăvara anului 1821 când, însoţit de Nil Poponea Sibianul, este trimis de către 
mitropolitul Dionisie Lupu la Buda pentru a-și tipări lucrările sale „românite”, 
Anastasimatarul şi Irmologhionul. 

Revoluţia lui Tudor Vladimirescu îi întârzie planul, mitropolitul — de a 
cărui sprijin se bucura - fiind nevoit să se retragă la Brașov. Macarie va porni însă 
spre Viena și în 1823 va izbuti tipărirea lucrărilor sale. Începutul îl face cu 
Theoreticonul, tradus din greceşte, conceput și sistematizat în baza cerinţelor 
determinate de structura noului sistem, ale noii semiografii bizantine, adoptat de 
curând în practica studiului muzicii bisericeşti, obținând o gramatică muzicală de o 
importanță majoră în pedagogia învățământului muzical bisericesc. Ea este 
adresată, în egală măsură, dascălilor şi ucenicilor, celor care predau muzica, dar și 
celor care trebuiau să şi-o însușească, ușurându-le eforturile în deprinderea 
modalităţilor de transmitere și asimilare a cunoștințelor. Macarie, care avea 


1 Am urmat pentru aceasta îndeaproape sinteza oferită de Ghorghe C. Ionescu în studiul său „Macarie 
Ieromonahul, dascăl de psaltichie şi epistat al școlilor de muzichie din Ţara Românească” din Studii..., 
op. cit., pp. 42-54. Tot aici, în anexă sunt publicate și cele 18 ponturi ale lui Macarie, o primă metodologie 
elaborată privind predarea muzicii psaltice la care vom face referință mai sus. 

2 Macarie Ieromonahul, Înştiintare, în Nicolae M. Popescu, „Știri noi despre Macarie leromonahul”, în 
BOR, an XXIX, nr. 8 (nov.), 1915, pp. 800-805. 

3 Macarie leromonahul, Înştiintare, în Nicolae M. Popescu, „Știri noi despre Macarie leromonahull”, în 
BOR, an XXIX, nr. 8 (nov.), 1915, pp. 800-805. 

suficientă experiență pedagogică, a înțeles cel mai bine importanţa acestei lucrări și 
de aceea a început seria cărților tipărite cu Theoriticonul, conştient fiind că „Această 
gramatică cuprinde în sine îndestulată cuvântare cu meșteșugită înlesnire, nu 
numai pentru o carte sau doao, ci pentru aşezarea tuturor cărților de musichie a 
așezământului celui nou” cum scrie în Înștiințarea trimisă din Viena în martie 1822.1 

Revenind în ţară în anul 1823, îşi reia activitatea didactică la Școala de 
muzică bisericească lăsată mai bine de doi ani în seama dascălilor Costache și 
Grigore. Va preda aici, după toate informațiile, până în anul 1829 când, pentru o 
perioadă, se va stabili în Moldova, la mănăstirile Bârnova şi Neamţ. Vocaţia sa 
pedagogică însă va stărui și aici, căutând să-i înveţe mereu pe alţii scrierea muzicii 
bisericești în notație hrisantică, dar şi cântarea ei în limba română. 

Între timp, în întreaga țară muzica, și în special cea bisericească, cunoaşte 
„un avânt extraordinar”, după cum aprecia istoricului V. A. Urechia în lucrarea sa 
Istoria şcoalelor de la 1500 — 18642. Un buget pe anul 1825 — 1826 publicat aici, ne dă 
informaţii clare despre aceasta, la fel o condică domnească cu „lefile dascălilor ce 
s-au găsit de cuviinţă a să da pă un an la fieșcare”.* Macarie însuși, acum „epistat 
școalelor de musichie” trimite și în alte orașe ale țării cu scrisori și recomandări 
către arhiereii locului sau protopopi, ucenici ai săi, pentru aşezarea unor şcoli de 
muzică. În septembrie 1825, Domnitorul Ţării Româneşti, Grigorie Dimitrie Ghica, 
semnează „obşteasca anafora a părinţilor arhierei şi a dumnealor veliţilor boieri” 
prin care se înființează în orașele de reședință de judeţ școli cu predare în limba 
română cu câte doi dascăli, „unul să înveţe rumânește și altul cântările bisericești 
după meșteșugul psaltiisimii celei nouă căci prin cântări și cităriri cuvioase se cade 
să slăvim pe Dumnezeu în sfintele Sale lăcașuri”+. S-au înființat atunci mai multe 
şcoli, în Craiova, Caracal, Râmnicu-Vâlcea, Târgu Jiu, Cerneţi, Piteşti, Câmpulung- 
Muşcel, Târgoviște, Ploieşti, Buzău și Focşani, dascălii fiind plătiți din Bugetul de 
Stat prin casa Școalelor. Oficial ele se deschideau la 1 septembrie 1825, iar cursurile 
propriu-zise începeau când dascălii stabiliți de către Eforie, la propunerea 
ieromonahului Macarie, recrutau elevii și își organizau spaţiul necesar pentru 


1 Macarie Ieromonahul, Înştiinţare, în Nicolae M. Popescu, op. cit., pp. 1101-1107. 

2 Vasile A. Urechia, op. cit., p. 113. 

3 Vezi Gh. C. Ionescu, Anexa articolului „Macarie Ieromonahul, dascăl...., în Studii..., p. 51, document 
preluat din C. M Boncu, Documente privind istoria învățământului prahovean, Biblioteca Nicolae Iorga, 
Ploiești, pp. 19-21 ce transcrie Condica domneaască 113, f 72-73 de la Arhivele Statului. În lista dascălilor, 
apar cu sumele cuvenite fiecăruia potrivit hotărârilor domneşti: „dascăli cântăreţi ce sunt orânduiți la 
patru semturi a Bucureștilor să înveţe meșteșugul psaltichiei (2. 400 taleri); părintelui Macarie ce s-a 
însărcincinat să prescrie toată sistima posaltichiii rumânești (3.000 taleri); dascălului cântăreț de la 
orașele Craiova. Caracal, Râmnic etc. (600 taleri)”. Apud Gh. C. Ionescu, „Macarie Ieromonahul, 
dascăl...”, în loc. cit, p. 52. 

4 C.M. Boncu, op. cit., p. 19. 


46 


susținerea lor. Ele se adaugă celor patru noi școli deschise în Bucureşti, înființate în 
anul 1821 (Școala de pe Podul Caliţilor a dascălului Iancu Stan) şi 1823 (Școala de pe 
Podul Şerban Vodă a lui Costache Chiosea, Şcoala de pe Podul Târgului de Afară a 
dascălului Constandin, Școala de pe Podul Mogoşoaiei a dascălului Ghiţă), toate 
aflate sub controlul organizatoric și îndrumarea didactică și metodologică a 
părintelui Macarie leromonahul!. 

Ne sunt cunoscute şi numele unor dascăli atestaţi de către Macarie, formaţi 
la Şcoala de muzică bisericească a acestuia, care au condus școli şi au predat 
psaltichia în unele orașe din provincie încă de la înființarea acestor instituții în 
septembrie 1825. Este vorba despre Ioniță Stoicescu — Logofeţelul, dascălul școlii de 
muzică din orașul Ploieşti şi cântăreț la Biserica Sfântul Gheorghe din localitate, 
care va conduce școala până în 1838 când, din lipsă de fonduri, se va desfiinţa. 
Ucenic al dascălului Chiosea şi atestat de către Macarie în mai 1824, Ioniță 
Stoicescu își organizezază școala care va funcționa în clădirea din curtea bisericii?. 
Cunoaștem, de asemenea, numele dascălului Constantin Ion din Câmpulung — 
Muscel care în 10 noiembrie 1825 trimite scrisoare “părintelui Chiriu Chir 
leromonah Macarie, epistatul şcoalelor de musichie” prin care „cu fiiască evlavie” 
îl înştiințează că „ sosind aicea în oraș Câmpu-Lung, fără a mai pierde o cirtă de 
ceas măcar” s-a şi „sistisit (așezat) la locul de şcoală pentru învățătura copiilor”? și 
că „Arhiepiscopul Apamias şi protopopul judeţului” pentu care avea scrisori de 
recomandare i-au și așezat şcoală şi „copii de cei grăitori cu glas bun” au şi început 
a se aduna. El mergea acolo pentru a răspândi noua sistimă pentru care avea 
„fireasca râvnă şi preasfinția sa episcopul Apamias”+. Mai târziu, în 1830, vom 
cunoaşte şi numele altor dascăli cântăreţi din oraşele de reşedinţă trimişi de către 
Macarie să „paradosească” muzica psaltică copiilor, „cei grăitori cu glas bun” 
precum și altora — cântăreţi, preoți şi diaconi — ce „vor veni în şcoală cu râvnă ca să 
învețe musichia”5. Ei sunt Petrache Eliad în Craiova, Teodorache în Focşani, 
Ghelasie în Buzău, Gheorghe Istrati în Târgoviște, Nicolae Nan în Piteşti, Costache 


1 Vasile A. Urechia, op. cit., vol. I, p. 135. 

2 Nicolae-Carol Debie, O cronică ploieşteană, vol. I, Editura Ploieşti Mileniul III, Ploiești 1980, p. 13; 
Gheorghe C. Ionescu, „Circulaţia unor manuscrise muzicale românești în prima jumătate a secolului al 
XIX-lea”, în Studii şi Cercetări de Istoria Artei, (SCIA), seria Teatru, Muzică, Cinematografie seria (TMC), vol. 
36, Editura Academiei Române, București, 1989, p. 76. 

3 Constantin Erbiceanu, Cronicarii greci carii au scris despre români în epoca fanariotă, Tipografia Cărţilor 
Bisericești, București, 1890, pp. XXIII-XXIV. 

4 Apud Nicolae M. Popescu, Viața și activitatea..., op. cit, p. 69. A se vedea și Sebastian Barbu-Bucur, 
„Gheorghe Căciulă — 150 de ani de la prima atestare documentară”, Acta Musicae Byzantinae, Centrul de 
Studii Bizantine lași, vol. V, 2003, lași, p, 119. 

5 Nicolae M. Popescu, Viaţa și activitatea... op. cit., p. 69 

în Râmnicu Vâlcea, Toma în Cerneţi și Nicolae Pandele care-l înlocuieşte pe Ion 
Constantin, în Câmpulung. 

Înfiinţarea școlilor de musichie în judeţe, la 1825 și numirea lui Macarie 
leromonahul ca epistat al acestora constituie în fapt începutul organizat al 
învățământului muzical în Ţara Românească. Şcoli de musichie au existat, desigur, 
şi înainte de această dată — și am arătat acest lucru în capitolul precedent — ele 
funcționau prin râvna sau chiar jertfa unor dascăli inimoși și pricepuţi, prin 
dragostea şi atașamentul față de muzică a unor fețe bisericeşti, cu sau fără 
răspunderi administrativ-eclesiastice, precum și prin înţelegerea și generozitatea 
unor boieri şi domni. De această dată școlile de muzică bisericească dispun de un 
local propriu, special amenajat, de manualele didactice tipărite, de un sistem de 
predare evoluat, asigurat de către cadre didactice formate în acest scop, de o 
îndrumare aplicată, specializată, asigurată direct prin asistenţă la clasă şi în baza 
unor instrucțiuni scrise, specifice studiului muzicii. 

Când dascălii de psaltichie orânduiţi să predea în orașele centre de județ 
primesc scrisorile adresate dregătorilor locali pentru „a lua pliroforie [cunoștință] 
de cele cuprinse într însele”? li se înmânează și instrucțiunile care conţin pe lângă 
norme organizatorice şi îndrumări didactice şi metodologice, adică „în ce chip au 
să urmeze de la început până la săvârşirea mathimilor”3. Instrucţiunile, datate 1 
septembrie 1825, tipărite, semnate de Eforii Școalelor și de către Macarie 
Ieromonahul se constituie în primul document metodic în limba română, legat de 
predarea muzicii psaltice din Ţara Românească. 

Prin intermediul lor se va fixa în scris metodologia predării muzicii 
psaltice în ţara noastră, a muzicii în general, şi acest lucru i se datorează aceluiași 
Macarie leromonahul. Bogata sa experienţă didactică se concretizează în acele 
Ponturi 18 cătră dascălii de musichie „ce sunt orânduiţi ca să paradosească atât aici în 
poliția Bucureștilor cum și afară prin judeţe în ce chip au să urmeze de la început 
până la săvârşirea mathimilor”?. 

Ponturile nu s-au păstrat în redactarea lor originară, dar există o copie, în 
dactilogramă, după exemplarul adresat lui Ioniță Stoicescu-Logofeţelul, dascălul 


1 Vasile A. Urechia, op. cit., tom I, p. 135 și tom IV, p. 238. 

2 Gh. C. Ionescu, Studii..., p. 46. 

3 Idem, ibidem. 

4 Idem, ibidem. 

5 Aceste 18 Ponturi tipărite și trimise dascălilor conducători de școli din București şi de la județe sunt 
amintite pentru prima dată în 1872 de către Ioanne. D. Petrescu în lucrarea sa Arta artelor sau elemente de 
istoria Musicei, Bucuresci, 1872, fără a le prezenta însă și conţinutul. La p. 40, n. 1. „profesoru publicu” I. 
D. Petrescu scrie „Vede-se cartea Ephoriei scolelor, pentru denumirea acelor Dascăli, împreună cu 
Instrucţiunile coprinse în opt-spre-dece Ponturi (Art.) prin-care se pune în vedere cellor numiţi, 
întreţinerea acelor scole și method'a îmveţiamentului musicalu.” 

de psaltichie din Ploiești, care a fost donat Muzeului de Istorie din Ploiești şi pe 
care Gheorghe C. Ionescu a reprodus-o în anexa studiului amintit, făcând în același 
timp şi o temeinică analiză a lor, din care se desprind indicaţiile referitoare la 
organizarea claselor și la desfăşurarea orelor de curs, la disciplină și la orarul de 
lucru, la programa școlară şi la materialul didactic şi repertoriul (practic) care este 
recomandat. Rezultă astfel, prin aceste sfaturi folositoare date deopotrivă 
dascălilor şi ucenicilor, însăși stadiul în care se afla metodologia studierii muzici 
psaltice la acel moment.! 

Astfel, aflăm că admiterea elevilor se face după o cercetare prealabilă 
„dacă au glas îndestul şi îndemânatec” și „dacă ştiu carte și scrisoare” după care li 
se ia un angajament („siguranţie”Y atât de la cei admişi cât și de la părinţii sau 
rudele lor că vor urma „fără strămutare” şcoala „de la început până la săvârşirea 
mathimilor lui, cum că își va păzi toate cuviincioasele datorii”. (Pont 1) Disciplina 
în timpul orelor de curs este strictă iar măsurile luate în acest sens, deosebit de 
severe. Atitudinile obraznice, vorba şi râsul care distrag atenţia celorlalți elevi se 
pedepseau, scoțând-l afară din „paradosis şi pe urmă canonindu-l” iar în cazul 
repetării, se mergea chiar până la „gonirea” din școală. (Pont 11). Orele de curs se 
ţin zilnic, tot anul, dimineața şi după amiaza, în afara duminicilor şi Praznicelor 
Împărăteşti, elevii având obligaţia de a fi prezenţi în clasă, dimineaţa, cu o oră 
înainte „de paradosis” pentru ca „să-şi procitească mathimile” (Ponturile 11 şi 16). 

Există anumite obligativități și pentru dascăli. Cei „nebăgătoriu de seamă” 
şi cei ce „nu vor urma întocmai după ponturile acestea” se fac vinovaţi iar dascălii 
„fără râvnă, fără silinţă şi cu purtări reale” vor fi destituiţi din funcţiile lor, „să va 
scoate și să va pune altul în locul lui” (Ponturile 15, 16, 17). În spiritul acelei râvne 
patriotice care-i anima pe toţi — diriguitori, profesori, elevi - şi însufleţea discursul 


1 Vom cita după Anexa publicată la pp. 51-53 în lucrarea menționată. 

2 Vezi în acest sens Zapisul dascălului „Neagu ot sfinţii Voievozi” din Ploiești prin care se angajează să 
urmeze cursurile școlii de cântăreţi din localitate condusă de Ioniță Stoicescu-Logofeţelul, reprodus în 
Gh. C. Ionescu, art. cit., Anexa IV, p. 54. „Adică eu cel mai de jos iscălitu, dat-am bun şi credincios 
zapisul meu la cinstita mâna dumnealui logofătului Ioniță, dascăl de musichie domnească, precum să se 
ştie că având și eu râvnă ca să învăţ aceste epsitimi, m-am rugat de dumenalui de m-au priimitu în 
școală între ucenici și dumnealui m-au priimitu cu bucurie ca pe un fiu al patrii şi mai întâi mi-au 
arătatu cumu că n'aveamu ca să plătim nici măcar o para pentru această învăţătură, fiindcă dumnealui i 
se plăteşte leafa domnească. Pentru care și noi nu puțin ne-am bucuratu, rugându-nea pentru sănătatea 
blagorodnicilor stăpânitori, ca Dumnezeu să le înmulțească zilele întru mulți și fericiţi ani și în cea mai 
de pe urmă ne-au cetit și ponturile ce-i sunt date de către cinstita Eforie, pre care bine înțelegându-le mă 
legu printracest zapisu al meu că voi fi următor întocmai după coprinderea cinstitelor ponturi, adecă de 
la începutul mathimilor celor mici, până la săvârşirea mathimilor celor grele, fără de strămutare şi că-mi 
voi păzi toate datoriile mele. lar neurmând până la săvârşirea mathimilor, după cum mai sus m-am 
legatu, atunci să fiu dator ca să-i plătescu dascălului câte talere daozeci pe lună, fără de cuvântu de 
pricină, ca unul ce n-am fost următor până la sfârşit.” [...]/'825 Noiemvrie 1. 

acelui timp, pontul 10 precizează „toți dascăli ca nişte patrioți să cade să să arate 
aprinși cu patrioticească râvnă silindu-se zioa și noaptea ca să arate spor, 
desăvârşiți ucenici, supunere, ca unul pe altul să se întreacă cu osârdia.” 

Procesul instructiv urma să înceapă cu memorarea „haractirurilor suitoare 
şi pogorâtoare”, cu combinarea acestora, cu intonarea celor „opt tonuri ale 
diapasonului diatonicesc” urmărind „să nu se alunece mai mult din treaptele 
tonurilor” acordându-se mare atenţie treptei a VIl-a, zo, „cea firească de cea 
armonicească”, intonarea defectuoasă, oscilatorie, între zo natural şi zo ifes 
însemnând deprinderi greu de corectat pe mai târziu. Intonarea scării muzicale cu 
denumirea notelor (numită și paralaghie) să se facă împreună cu tactarea timpilor 
„Ssuind mâna până la cap şi bătând genunchiul, și niciodată nimic să nu zică mai 
înainte de a bate vremile” (Pont 2). 

Studiul semnelor muzicale se continua cu învățarea Consonantelor și a 
Timporalelor insistându-se asupra lucrării acestora după care se trecea la glasul I 
începând cu Doamne strigat-am din Anastasimatar, paralaghie şi melos, apoi la 
celelalte tropare ale glasului, până la însuşirea lor deplină, așa încât „întru nimic să 
nu o greșeacă, nici în bătaie, nici în glăsuire (...) căci de va învăţa acest glas bine, 
întru toate cele dinainte va mereg sporind, fără a simți vreo greutate”. (Pont 3). Se 
continua, conform programei, cu glasurile IV şi VIII, diatonice, cu glasurile V, III și 
VII, armonice și cu glasurile II și VI, cromatice, urmate de studiul ftoralelor și al 
scărilor Hisar, Nisabur și completând cu scara cromatică Muștar, „întotdeuna 
arătându-i cu cuvântul puterea fthoralelor ce va întâmpina”. (Pont 4) 

Odată ce Anastasimatarul era parcurs ca material de studiu, urma studierea 
şi învăţarea cântărilor din Irmologhion, apoi la Tomul al II-lea (adică Utrenierul), 
Tomul al III-lea (Liturghierul) şi Tomul al IV-lea (Heruvico-Chinonicarul), apoi 
Doxastarul lui Petru Lambadarie, Doxastarul lui Iacob Protopsaltul, pentru a sfârși 
cu Irmologhionul Calofonicon cu cratimile respective, cântările Triodului şi ale 
Penticostarului, urmând a fi studiate separat de către ucenici „pentru a le zice 
singuri înaintea dascălului” (Ponturile 6 , 7 şi 8). 

Clasele erau organizate după sistemul lancasterian, împărțite în grupe de 
elevi, ţinându-se seama de posibilitățile de înțelegere și asimilare ale acestora, unii 
„foarte ascuțiți cu istețimea”, alţii „nu prea grei”, iar alţii „cu totul grei”. Lucrându- 
se astfel, „prin osârdia unui dascăl bun”, stăruind îndeosebi asupra grupelor H și 
III, toţi elevii vor reuși „să învețe desăvârșit” (Pont 13). 

Metoda de predare era cea demonstrativă, adică profesorul intona de 
câteva ori cântarea după care cursanţii o reproduceau repetând-o până ce şi-o 
însușeau. În utilizarea acesteia, în funcţie de specificul lecţiei, profesorii foloseau și 
alte metode combinându-le, îndeosebi metoda explicării şi cea a exerciţiilor. Se 
aplica de fapt principiul legăturii teoriei cu practica, al însuşirii corecte şi al 

interpretării estetice în scopul cunoașterii întregului repertoriu ecleziastic folosit la 
strană în serviciul liturgic. 

După terminarea programei analitice, elevii rămâneau în școală încă trei 
luni pentru practică, făcându-li-se în final „eczamen pentru toată sistima”. Apoi, 
primind de la dascăl „scrisoarea mărturisitoare că și-au trecut mathimile” erau 
trimiși la Bucureşti unde după probele pe care le susțineau — Macarie, în calitatea 
sa de epistat fiind examinatorul — primeau „cuviinciosul atestat de la Eforie” și 
erau trecuţi în „catalogul celor desăvârșiţi şi trebuincioși”, iar dascălului i se 
recunoștea „silinţa şi osârdia și de toţi să se laude” (Pont 8). 

Putem spune că programa și sistemul de învățământ, în forma în care era 
redactată la acel an, are o alcătuire surprinzătoare şi complexă în bogăţia și 
dificultatea conţinutului său dar şi o desfășurare logică, firească a înlănţuirii 
lecţiilor, dovedind astfel seriozitate în aplicarea principiilor metodologice şi 
maturitatea procesului instructiv-educațional. 

Programa și modul de organizare a întregului proces de învățământ 
prospectate de Macarie leromonahul, surprind prin complexitatea conținutului, a 
principiilor didactice, a metodelor și a rezultatelor obținute, iar rezultatul a fost că 
școlile de psaltichie de atunci din Ţara Românească au marcat o etapă importantă 
de afirmare și consolidare a cântării bisericeşti în notație hrisantică. 

Dascălii școlilor de psaltichie erau plătiți din bugetul Eforiei, dar după 
plecarea lui Macarie leromonahul în Moldova (1829), de fapt de când au fost 
înființate şcolile naționale sau publice din reședințele județelor, salariul lor a fost 
suprimat, iar activitatea unităților de învățământ a intrat în declin. Ulterior, muzica 
psaltică s-a studiat în aceste școli naţionale, dar mai ales în cele mănăstirești, 
episcopale, în cele care erau conduse de cântăreții sau dascălii de biserică, precum 
şi în seminariile înființate după anul 1835. Odată cu înfiinţarea acestora din urmă, 
un rol important le revine dascălilor de psaltichie Anton Pann, Oprea Demetrescu, 
Ștefanache Popescu şi alţii. Treptat însă, cântarea bisericească va intra într-o nouă 
etapă critică, acutizată în a doua jumătate a secolului al XIX-lea datorită reformelor 
din timpul domniei lui Alexandru loan-Cuza. 


2.3. Seminarul Central 

La 2 februarie 1836 a avut loc deschiderea oficială a cursurilor 
Seminarului Central din Bucureşti, instituție teologică înființată special pentru 
pregătirea viitorilor slujitori ai Bisericii Ortodoxe din satele și orașele Ţării 
Românești. Demersurile pentru a asigura o bună funcționare a școlii, respectiv un 
local adecvat, selectarea elevilor, asigurarea unui personal didactic corespunzător, 
obţinerea fondurilor necesare întreținerii școlii şi a elevilor, au început încă din 
anul 1834. Impulsul pentru înființarea seminariilor preoțești a fost dat de 

Regulamentele Organice, iar aceasta se va împlini sub Barbu Știrbey, ca ministru 
sau logofăt al treburilor bisericești.! Domnitorul Alexandru Ghica urmărea cu 
interes modul în care erau îndeplinite de către Mitropolie obligaţiile prevăzute în 
actul domnesc din 21 aprilie 1834, care menţiona înființarea de seminarii la 
București, Buzău, Râmnicu Vâlcea și Curtea de Argeș?. În data de 16 noiembrie 
1834, Marele Logofăt al Treburilor bisericești depune Adunării obşteşti raportul 
său, împreună cu Ofisul Domnului, spre a fi cercetat şi avizat. Era prevăzută o 
şcoală cu 7 clase (4 clase ciclul preparandal şi 3 clase ciclul superior sau al 
învățăturii îndeplinătoare), acesta din urmă începând să funcţioneze abia din 1860, 
odată cu noua reformă a învățământului’. 

În primii ani ai existenţei sale, Seminarul Central a funcţionat în spaţiul 
Mănăstirii Antim fiind mutat apoi la Jicniţa unde a rămas până în 1855 când a 
trecut la Mănăstirea Radu Vodă, unde a funcţionat până în 1859, apoi în Calea 
Craiovei, pe Podul Calicilor (până în 1864), la Mănăstirea Văcărești (1864-1866), în 
casele Băleanu din Șerban Vodă (1866-1901), pentru a se stabili, în sfârşit, în localul 
propriu din Bulevardul Regina Maria. Însă nici aici nu a rămas prea mult, căci în 
1948, odată cu instituirea regimului comunisto-ateist în ţară, în urma unei reforme 
a învățământului laic şi religios, Seminarul Central este transferat la Mănăstirea 
Radu Vodă, unde funcționează și astăzi. 

Alături de disciplinele umaniste și teologice, programa analitică prevedea 
şi studiul muzicii psaltice şi al cântărilor bisericeşti. Regulamentul seminariilor 
pregătitoare întărit cu ofisul domnesc nr. 253/1835 citit în Obşteasca Adunare la 28 Mai 
1935 prevede la Art. 2 „în clasul 1-ul se va învăţa citirea, scrierea şi începuturi de 
grămatică şi de aritmetică; pă lângă aceasta se va începe și să va în urma celelalte 
clasuri învățătura cântării bisericești”, iar în lista „cărţilor și altor lucruri 
cumpărate la seminar”, în 1836 figurează și 20 bucăţi din Tomul al doilea de 
psaltichie.5 Nu ştim ce ar putea fi acest Tom al doilea, dar informaţia rămâne, și 
atestă că orele de muzică bisericească și materialul didactic destinat lor își aveau 
un loc bine stabilit în activitatea Seminarului, încă de la întemeierea acestuia. Într- 
un dosar al Ministerului Cultelor și Instrucţiunilor Publice din anul 1837, găsim la 
f. 198 amintită lista cărţilor ce trebuie cumpărate pe anul respectiv şi acolo, alături 
de Istorii Bisericești, Tetraevanghelii, Dogmatici, Tipicuri sunt menţionate: „10 


1 Şt. Călinescu, D. G. Boroianu, Istoria seminarului Central de la începuturi până la instalarea în localul 
propriu, Editura Dacia, lași, 1903. 

2 Gheorghe C. Ionescu, Muzica bizantină în România. Dicţionar cronologic, Bucureşti, Editura Sagittarius, 
2003, p. 192. 

3 Ibidem. 

4 Arhivele Statului, fond Ministerul Cultelor şi Instrucțiunilor Publice, Dosar 8317/1835. 

5 Victor Papacostea, Mihail Regleanu, Seminarul Central. Documentele întemeierii, Bucureşti, 1938, p. 71. 

Anastasimatare, 10 Irmoloshii, 10 Teoreticoane, pentru psaltichie”.! Treizeci şi cinci de 
ani mai târziu, într-un dosar aparținând aceluiaşi minister apare o listă, frumos 
caligrafiată cuprinzînd cărțile de cântări bisericesci, necessarie Seminarului Centralu de 
Bucuresci pe anul scolar 1872-1873 care înşiră, deasupra semnăturii arhimandritului 
Teoctist Scriban, directorul Seminarului, şase tipuri de cărţi necesare învățării 


psaltichiei: 
I. Anastasimatraul de Dimitriță, 30 exemplare. 
II. Idiomelaru unitu cu Doxastaru, partea I, II, III, 20 exemplare. 
III. Heruvicarul tomului I şi II, 30 exemplare. 
IV. Catavasieru, care conţine catavasii, podobii și doxologhii, 20 
exemplare. 
V. Carte (sau tomu) de polelee, 20 exemplare. 
VI. Paresimieru, cu cântările Postului mare, 30 exemplare.? 


Programa şcolară includea Cântări în toți cei patru ani de studiu, de fapt 
era împărţită în două mari grupe: Științe unde sunt incluse disciplinele generale 
(scrierea pe linii după caligrafie, aritmetica, gramatica, istoria universală, 
psihologia) și teologice (catehism, istoria bisericească, principe de ermenevtică, 
pastoralul) și Cântări unde apar, împărţite pe ani de studiu, gradat după nivelul lor 
de dificultate, disciplinele învățării muzicii psaltice. 

Clasa I: Principe de gramatică, și Cântarea celor opt glasuri pe anastasimatar. 

Clasa II: Un rând doxologii. Heruvicele, chinonicele și acsioanele săptămânii. 

Clasa III: Un rând de doxologii mai mari. Partea I-a de heruvice. Chenonice și 
axioane pentru Duminici. Parisimierul tot. Axioanelele praznicelor şi cele trei 
liturghii. 

Clasa IV: Partea II, heruvice, chenonice, axioane. Trei polilee. Chenonicile 
praznicelor şi alte irmoase, şi un rând de heruvice grecești.’ 

Programa aceasta a „obiectelor predate în seminar” era în curs în anul 
şcolar 1860-1861, responsabil pentru primii doi ani era profesor Oprea Demitrescu 
iar pentru ceilalți doi Nicolae Zaharia. Primul profesor de muzică bisericească a 
fost Dobre (Dobrică) Tântăveanu (1836-1840), urmat de Costache Chiosea (1840- 
1848). În timpul Revoluţiei din 1848, şi după aceea, cursurile Seminarului au fost 
întrerupte până în 1851. Începând cu acest an muzica bisericească a fost predată de 
dascălul Ieronim (1851-1855), la clasele I-II, şi de dascălul Calistrat (1851-1855), la 
clasele III-IV. Calistrat apare în documentele școlii ca dascăl de psaltichie la clasa a 
IV-a și în anul 1863. În anul 1855 catedra de muzică bisericească este repartizată 
dascălilor Alecu Mi[ri]nescu (clasa a Il-a) care funcţionează până în anul 1859, 


1 Arhivele Statului, fond Ministerul Cultelor şi Instrucțiunilor Publice, Dosar 59/1837, f. 198. 
2 Arhivele Statului, fond Ministerul Cultelor şi Instrucțiunilor Publice, Dosar 59/1837, f. 102. 
3 Arhivele Statului, fond Ministerul Cultelor şi Instrucțiunilor Publice, Dosar 358/1860, f. 597v. 

Meletie lerodiaconul (clasa I-a) care în 1859 primeşte și orele clasei a I-a la care 
predase Alecu Mirinescu şi Niţă Zaharia, protopsaltul Mitropoliei (clasele III-IV) 
care funţionează până în anul 1864. În perioada 1859-1864, în paralel cu Niţă 
Zaharia, profesor de psaltichie este Oprea Demetrescu, care predă la clasele I-II. În 
17 septembrie 1864 Ministerul numește cu ordinul nr. 44868 în calitate de profesor 
de muzică bisericească și pedagog șef pe Oprea Demetrescu. Directorul școlii se 
împotriveşte şi la 24 octombrie același an, cu ordinul nr. 51611, este numit în 
funcţia respectivă profesorul Ştefan (Ştefanache) Popescu!i, Oprea Demetrescu 
rămânând în şcoală la catedra de muzică vocală. În 1890 Ștefanache Popescu se 
pensionează urmându-i Ghiţă Ionescu (1891 — 1893) şi, mai târziu, din 1899 până în 
1936, profesorul şi compozitorul Ion Popescu-Pasărea?. 

În anul 1885 în documentele privind istoria seminarului se vorbește despre 
necesitatea „întocmirii unui cor”, fiindcă, precizează Ștefan Călinescu și D. G. 
Boroianu în studiul lor monografic „pe lângă cântarea în solo după psaltichia 
auzului greco-oriental, dorința Măriei Sale este de a se introduce şi cântarea în 
armonie, după arta Europeană” astfel că „programa învățăturilor seminarului se 
va completa și cu lecţiile de muzică vocală în armonie, pentru care se va numi un 
profesor cu cinci băieți ajutoare, care pentru capacitate în artă să corespundă 
scopului propus”. Efectele modernizării și deschiderea spre Occident se făceau 
deja simţite inclusiv în programa de învăţământ a școlilor preoțești, la aceasta se va 
adăuga legea Instrucțiunilor publice, promulgată sub Al. I. Cuza, în 1864, care viza 


1 În 26 februarie 1872, Ștefanache Popescu, copleșit probabil de această dublă însărcinare de profesor de 
muzică bisericească și pedagog șef se adresează ministrului cultelor de atunci pentru a rezolva situația 
dificilă în care se ajunsese datorită faptului că postul de profesor de cântare bisericească era cumulat cu 
cel de pedagog și cere ca sarcinile de pedagog să le preia o altă persoană. Ștefanache Popescu cere fie 
numirea oficială a altei persoane, fie despărțirea celor două atribuţii „pentru a-mi împlini datoria cu 
acellașu zelu ca și până acum”, această dublă obligaţie fiind o „sarcină prea dificilă de împlinitu de către 
o singură persoană”. În prealabil directorul Seminarului, arhimandrit Teoctist Scriban, adresase 
Ministerului o scrisoare prin care semnala faptul că „la mai multe invitațiuni ce i-am făcut de a sta în 
internatul seminarului și de a împlini funcțiunea de șef-pedagog, domnul Ștefan Popescu, mi-a declarat 
verbal că nu poate împlini funcțiunea de şef pedagog fiind în vârstă și nici nu poate şedea în internat 
fiind căsătorit”. În consecinţă, directorul cere ca ministrul să reglementeze situația, fie numind o altă 
persoană în această funcție de profesor de muzică orientală și pedagog șef, fie „să se separe catedra de 
musică orientală de obligaţiunea de șef pedagogu, și să se orânduiască o deosebită persoană în 
funcțiunea de șef-pedagogu, care să îndeplinească şi pe aceea de secretar și scriitoriu ce este iarăși foarte 
indispensabilă administraţiunii”. Ministerul Cultelor prin rezoluția 1003 din 27 aprilie 1972 hotărăște să 
numească o altă persoană care să preia atribuia de pedagog-șef din postul lui Ștefan Popescu, anume 
pe ieromonahul Gherman, recomandare pe care o făcuse însuși Stefan Popescu, împreună cu obligația 
de a-i da acestuia partea care i se cuvenea din onorariul său. Corespondenţa cu Ministerul Cultelor și 
Instrucţiunilor publice în Dosar 135/1972, f. 67-69, Arhivele Statului. 

2 Gheorghe C. Ionescu, Studii..., p. 193. 

3 Şt. Călinescu, D. G. Boroianu, op. cit., p. 95. 

reforma învățământului. Se vor înființa noi școli, gimnazii, licee, Universitatea din 
București îşi începe cursurile, seminariile sunt reorganizate. Ca urmare a noii 
orientări în muzică și a acestei reforme, în programa de învățământ a Seminarului 
Central vor apărea de acum două materii diferite: muzica bisericească, adică muzica 
de tradiţie bizantină aşa cum s-a studiat ea de veacuri și s-a cântat în locașurile 
noastre de cult și muzica vocală, adică muzica corală, care pătrunde treptat în 
biserică și pentru care trebuie de acum formaţi oameni noi. O programă din anul 
1872 ne arată că în anii I-II se studia muzica bisericească iar în anii III-IV, muzica 
vocală; după reorganizare şi introducerea noii programe accentul se mută și 
muzica vocală va fi studiată în toţi anii de studiu (de acum şapte ani, nu doar 
patru) iar muzica psaltică, în paralel cu ea dar numai în anii I-VII. 

Prin dascălii săi, prin programa pe care au conceput-o și aplicat-o, prin 
formarea pe care au reușit să o imprime absolvenţilor săi, Seminarul Central a fost, 
ne spun istoricii lui, un important moment al învăţământului teologic în acei ani ai 
începutului. Parcurgând listele cu absolvenţii și urmărind destinul lor profesional 
putem spune că el a împlinit obiectivele pe care Marele Logofăt al Bisericii, Barbu 
Știrbey, și le propunea la 1834 în proiectul de înființare: „Dintr-aceste seminarii au 
a ieși în puţină vreme păstori vrednici, care vor propovădui cuvântul lui 
Dumnezeu în tot satul și cătunul (...). Din Seminarul Central vor ieși obraze 
bisericeşti împodobite cu sciințe mai înnalte și din care orânduindu-se egumeni se 
poate nădăjdui a se aduce monastirile la acea înfloritoare stare asemănată cu 
cugetul ziditorilor ctitori. (...) Dintr'aceste obraze se vor arăta altele vrednice de a 
împlini la trebuință locuri mai înalte în clirosul bisericesc.”! Aceste feţe bisericești, 
fie ei preoţi de ţara, egumeni sau ierarhi, au avut pe lângă o bună pregătire 
teologică, misionară, dogmatică, duhovnicească și o orientare în cântarea 
bisericească pe măsură, și aici un rol esenţial l-au avut acel valoros grup de dascăli 
care au cinstit prin efortul şi capacitatea lor profesională muzica bisericească și 
catedra de muzică psaltică a Seminarului, fiind ei înșiși ceea ce avea mai însemnat 
ţara noastră în cântarea de tradiţie bizantină a acelui timp. 


2.4 Seminarul Nifon Mitropolitul 

Mitropolitului Nifon al Ungrovlahiei, un ierarh preocupat de starea 
spirituală a societății româneşti și conștient de faptul că „deși are frumoase calități 
intelectuale, poporul român zace în umbra neștiinţei”, învățământul fiind „restrâns 
la niște proporțiuni nedrepte” astfel că „instrucțiunea religioasă a clerului este 
tratată cu cea din urmă nesocotinţă”, hotărăşte ca întreaga sa avere și tot ce a 
agonisit să „le consacre cu inima voioasă pentru învățământul fiilor prezenţi și 


1 Apud Șt. Călinescu, D. G. Boroianu, op. cit., p. 33. 

viitori ai patriei noastre”!. Astfel ia ființă la 31 ianuarie 1872, printr-un decret regal, 
Seminarul Nifon Mitropolitul. Va funcţiona în paralel cu Seminarul Central, cu 
respectarea programei de învățământ în vigoare impusă de Ministerul Cultelor și 
Instrucțiunii Publice, până în 1948, când, odată cu venirea comuniștilor la putere, 
va fi desființat.? 

Decretul de înființare al regelui Carol I poate fi luat şi ca un prim regulament 
de funcționare privind obligaţiile întemeietorului și îndatoririle corpului profesoral 
care va urma să pună în funcțiune acest prim seminar particular. 


„Se încuviințează propunerea Prea Sfinţiei sale Părintelui Mitropolit Nifon, 
Primat al Ţării, făcută prin actul înregistrat sub No. 1140, că pe când este încă 
în viaţă, dorește a fonda din propriile sale economii un Seminar spre 
îmbunătăţirea clerului patriei Noastre, care seminar să poarte numele de 
Seminar al Mitropolitului Nifon; ca acest seminar, ca o proprietate a Prea 
Sfinţiei Sale, pe cât timp va trăi, să fie administrat și îngrijit de preasfinţia Sa, 
întâmpinând cu dela Preasfinţia sa toate cheltuielile lui dela cele mari până la 
cele mai mici, fără de a avea nimeni altul dreptul de a se amesteca la dânsul. 
Ca să fie dotat de Prea Sfinţia Sa prin testament, în mod d'a putea și după 
încetarea din viaţă a Prea Sfinţiei Sale, să se menţină în cea mai bună stare și 
să se întinză cu vremea în proporţiunile prin care se face, conform cu 
testamentul ce Prea Sfinţia Sa îl va face; ca științele ce se vor preda în acest 
seminar să fie tot aceleași ce se vor preda și în celelalte Seminarii din ţară, 
întrucât priveşte învățătura tinerilor ce vor voi să îmbrăţășeze cariera bisericii 
religiei ortodoxe a ţării și ca tinerii după terminarea studiilor și examenul ce 
vor da să aibă dreptul d'a intra în hirotonie ca toți seminariștii în genere.”3 


Fondurile de întreţinere a școlii urmau a fi realizate, conform statutului de 
funcţionare, din averea personală a Mitropolitului, administrată de o Eforie 
alcătuită din trei membri aleşi dintre profesori și persoane de încredere, rude 
apropiate ierarhului muntean. Seminarul nou înființat, care-şi va deschide 
cursurile în localul din strada 11 iunie, nr. 2, în 19 noiembrie 1872, sub conducerea 
arhimandritului Ghenadie Enăceanu, va purta numele ctitorului său, Seminarul 
Nifon Mitropolitul. Din anul școlar 1875-1876 seminarul a funcţionat cu 4 clase 
până în 1882, apoi cu 5 și 6 clase, pentru ca din 1884 până în 1893 să funcţioneze cu 
7 clase. Din anul 1893 până în 1948, când este desființat de regimul comunist recent 
instaurat, Seminarul Nifon va funcţiona, asemenea celorlalte seminarii teologice din 


1 Nifon Mitropolitul, Acte testamentare, f.e., București, 1909, p. 30. 

2 Pr. Grigore N. Popescu, Din trecutul Seminarului Nifon Mitropolitul din Bucureşti, f.e., Bucureşti, 1943, 
p. 69. 

3 Idem, pp. 70-71. 

ţară, cu 8 clase în două cicluri, inferior și superior!. Plătiți din fonduri proprii, 
profesorii erau selecționați de Eforia şcolii dintre cele mai valoroase cadre 
secundare și universitare din Capitală. Corpul profesoral, ne spune Grigore 
Popescu - el însuși director al seminarului — în monografia sa, era la întemeiere 
compus din „învățatul ieromonah Ghenadie Enăceanu, viitorul epistat al 
Râmnicului ca director, Atanasie Veniamin, Protoiereul R. Sterian Referendarie, N. 
Mateescu şi Gh. Ionescu, cărora aveau să le urmeze, după ani și ani, alţi iluștrii 
reprezentanţi ai învățământului secundar și universitar din ţară, în propovăduirea 
adevărurilor religioase şi profane spre folosul și luminarea nu numai a elevilor ci și 
a celor rămași în umilința satelor.”2 

De-a lungul istoriei sale printre profesorii Seminarului s-au numărat 
câteva nume dintre cele mai reprezentative: Gheorghe Ţiţeica, Ştefan Călinescu, 
Ștefanache Popescu, Ion Popescu-Pasărea, Theodor Georgescu, Gheorghe şi Ionel 
Brătianu, Gheorghe Cucu și alții. Nu întâmplător, având asemenea cadre didactice 
de elită, Seminarul Nifon era cotat la nivelul renumitelor școli secundare din 
Bucureşti’. 

Între obiectele de studiu, muzica bisericească îşi avea locul său bine stabilit 
în procesul de învățământ. Două ore pe săptămână pentru fiecare clasă, la care au 
predat de la înființarea școlii în 1872 şi până la dizolvarea sa în 1948 cadre 
didactice de o competenţă profesională recunoscută, asigurând buna pregătire a 
elevilor și în acest domeniu. Primul dascăl de psaltichie al Seminarului, care 
funcţionează în anul școlar 1872-1873, este preotul Gheorghe (Ghiţă) lonescu+, elev 
al lui Iosif Naniescu la Găiseni, urmat de Evsevie Bălănescu? protopsalt la 
Mitropolie, și el cu o activitate scurtă în Seminar, între anii 1773 — 17756. Din anul 
1875 catedra de muzică bisericească este încredințată profesorului Theodor 
Georgescu care o deţine până în anul 1880 când moare. În paralel a predat și 
muzica vocală. Urmașul acestuia este Ştefanache Popescu, muzician desăvârşit, 


1 Ghenadie Enăceanu, „Seminarul Nifon Mitropolitul. Situaţiunea anului şcolar 1874 şi 1875”, în BOR, 
an. I (1875), nr. 1l(aug.), p. 872. 

2 Pr. Grigore N. Popescu, op. cit., p. 75. 

3 Gheorghe C. Ionescu, Muzica Bizantină...., p. 309. 

4 Ghiţă Ionescu a urmat cursurile Seminarului Central unde a studiat psaltica cu Oprea Demetrescu și 
Niţă Zaharia, protopsaltul Mitropoliei. Va alcătui în 1862, la îndemnul lui Iosif Naniescu, o Antologie 
psaltică, urmată de altele asemănătoare. A fost cântăreț la Biserica Mihai vodă, şi la Biserica Sf. 
Ecaterina, diacon și apoi preot la Biserica Zlătari. Profesor de muzică bisericească la Seminarul Nifon 
(1872-1873) şi la Seminarul Central (1891-1893). A fost autor a numeroase colecţii de cântări pentru 
serviciul liturgic şi pentru uz didactic, unele tipărite altele rămase în manuscris. Apud. Gheorghe C. 
Ionescu, Muzica bizanzină..., ed. cit., p. 271. 

5 Evsevie Bălănescu a învăţat psaltichia la Şcoala de la Buzău, monah, protopsalt la Biserica Mitropoliei 
din București şi profesor, după Ghiţă Ionescu, la Seminarul Nifon. Ibidem p. 276. 

6 Ghenadie Enăceanu, op. cit., p. 872. 

care va preda muzica bisericească până în anul 1893 când îi urmează la catedră 
discipolul său, Ion Popescu-Pasărea. În anul școlar 1892-1893, Ion Popescu-Pasărea 
l-a suplinit la catedră pe Ștefanache Popescu, bolnav, fiind titularizat în anul 18931. 
Ultimul profesor care a onorat catedra de muzică bisericească la Seminarul Nifon 
este Anton Uncu, bun muzician şi cântăreţ, diacon la Patriarhie. A funcționat din 
anul 1936 până în 1948 când Seminarul a fost desființat?. 

O prezentare a programei catedrei de muzică bisericească din care putem 
afla metodologia de studiu aplicată în anul școlar 1874-1875 realizează Ghenadie 
Enăceanu, în articolul său publicat chiar în acel an. În clasa întâi se studia 
gramatica muzicii psaltice „cu priviri asupra proprietăţilor semnelor şi a sonurilor 
muzicale” se fac apoi exerciții „asupra glasului I şi VIII cântatele pre semne”. Dar 
în același timp elevii clasei I „s-au deprins în cântarea practică a Serviciului 
liturgiei şi al înmormântării Mântuitorului”. Iar în clasa a II-a elevii învaţă a „cânta 
pe semne glasu I și V-le, unu cheruvicu pre glasul I-iu şi acsionul — Ângerul au 
strigatu; iar în practică s-a deprinsu a cânta glasurile I, IV, V şi VIII cu podobiile 
lor”. În clasa a III-a elevii „s-au exercitatu în a cânta pre semne glasurile, mai multe 
cheruvice şi acsioane, cheruvicul și aghiosele liturgiei mai înainte sânţite, cântările 
speciale din Postul Mare şi de la diferite sărbători împărătesci, şi unu polieleu pe 
glasu al V-le. Iar în modu practicu elevii s-au exercitat a cânta tote glasurile cu 
podobiile lor afară de al VI şi VII” La o simplă privire comparativă, această 
programă este cu mici diferențe aceeași cu cea a Seminarului Central aşa cum am 
văzut că funcționa ea în anul 1861. Diferenţele sunt uneori de terminologie ca de 
exemplu, în clasa a I-a, la Seminarul Central se face „paresimierul tot” iar la 
Seminarul Nifon „cântările speciale din Postul Mare”, alteori de abordare 
metodologică, ca în cazul glasurilor care se parcurg la Seminarul Central, toate de 
pe Anastasimatar încă din primul an iar la Seminarul Nifon, pe rând, pe anii de 
studii, după gradul lor de dificultate. 

Seminarul Nifon a avut o existență îndelungată, de 76 de ani, perioadă în 
care a avut peste 2000 de absolvenţi, cei mai mulți urmând cursurile superioare 
universitare, în domeniul teologic dar și în alte domenii.* 

În această performanţă a învățământului nostru teologic de acum aproape 
două secole un rol important l-a avut întemeietorul Seminarului, Mitropolitul 
Nifon, cel care a desfăşurat o activitate rodnică în domeniul pastoral, remarcându- 
se atât în plan religios, în plan cultural, cât şi în plan politic la nivel naţional. El este 
cel care a reînființat Seminarul Central în anul 1851 după întreruperea cursurilor 


1 Pr. Grigore N. Popescu, op. cit., p. 103. 

2 Gheorghe C. Ionescu, Muzica Bizantină....p. 309. 
3 Ghenadie Enăceanu, op. cit., p. 876. 

“Ibidem. 


58 


din 1848, a înființat apoi, în 1872 Seminarul care îi poartă numele, întreţinut cu 
fonduri personale. De asemenea, a înființat o tipografie, a zidit cu cheltuiala sa 
biserica din Letca Nouă, județul Giurgiu, a restaurat biserica Mănăstirii Zamfira 
din Prahova și Schitul Cetăţuia din Râmnicu-Vâlcea. A fost preşedinte al Divanului 
Ad-hoc din Bucureşti şi al Adunării elective care a ales domn pe Alexandru Ioan- 
Cuza, prilej cu care a rostit un înflăcărat discurs în favoarea Unirii!. 

Contemporan cu Veniamin Costache și losif Naniescu, mitropoliți ai 
Moldovei, cu Andrei Şaguna, mitropolit al Transilvaniei, cu Chesarie, episcopul 
Buzăului, Nifon, mitropolitul Ungro-Vlahiei, a fost asemenea acestora, una din 
marile personalități ale vieţii bisericeşti şi culturale ale țării. 

Școlile de psaltichie au avut un rol foarte important în transmiterea unor 
valori care se cristalizează în timp și contribuie la formarea unei culturi cu trăsături 
specifice, înscrisă în marea arie bizantină. Acestea vor sta la temelia limbii noastre 
literare și a muzicii de factură cultă, devenind reale mijloace de educare a 
poporului. Ele reprezentau principalele forme instituționalizate de educație 
artistică cu implicaţii profunde în plămădirea spiritualității noastre. Învăţământul 
practicat în ele își extindea influenţele benefice asupra tuturor credincioşilor, care 
găseau în Biserică principalul mijloc de educare şi înnobilare spirituală, religia în 
sine constituind un puternic factor educațional, iar organizarea vieţii bisericești își 
va împleti destinele cu cea a școlii noastre. Faptul a fost subliniat încă din urmă cu 
un secol de un ierarh cărturar, psalt renumit și dascăl, dar şi autor de cântări 
bisericeşti, Mitropolitul Iosif Naniescu, care scria la 1887: „Biserica a fost școala 
poporului, școală de morală şi lumină, şcoală de iubire, de unire și frăție”?. 


In loc de concluzii 


Şcolile de muzică psaltică din Bucureştiul veacului al XIX-lea au constituit, 
fără îndoială, singurele forme de învățământ muzical instituționalizat din Ţara 
Românească menite să promoveze cântarea Bisericii străbune. Prin eforturi 
financiare consistente, prin jertfa dascălilor și patriotismul unor personalități cu 
totul remarcabile, în fruntea cărora Macarie Ieromonahul se individualizează cu 
pregnanţă, cultura muzicală românească de sorginte bizantină din Bucureştii 
"veacului națiunilor” — secolul al XIX-lea, reușește să coaguleze o școală autohtonă 
de mare forță, cu iradiere zonală și temporală, și care, indubitabil, constituie baza a 
tot ceea ce în România zilelor noastre înseamnă predarea și cântarea Bisericii 


1C. I. lalomițeanu, Nifon, mitropolitul Ungrovlahiei. Viaţa și activitatea sa, f.e., Bucureşti, 1896, p. 42. 
2 Cuvântarea I. P.S. Arhiepiscop şi Mitropolit al Moldovei și Sucevei, D. D. Iosif Naniescu pentru sfințirea 
bisericii celei mari catedrala mitropolitană din laşi, săvârşită la 22 aprilie 1887, f.e., laşi, 1887, p. 22. 

Ortodoxe de limbă română. Relaţia cu Patriarhia Ecumenică prin prezenţa 
“reprezentantului” reformei în Principate — Petru Efesiul — și tipărirea primelor 
colecţii de muzică bizantină la București prin sprijinul logistic direct oferit de 
români, nu face altceva decât să dinamizeze, să diversifice şi să consolideze 
practicile didactice şi muzicale locale, conferind astfel nu numai autoritate 
învățământului psaltic, ci și garanţie prin raportarea la un punct de reper și model 
liturgic şi muzical, model ce a asigurat coeziune și coerență spiritualităţii bizantine 
încă de la începuturile Bisericii ei. 

